

ที่ มท ๐๘๑๐.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕๖๒

เรื่อง แจ้งประมาณราคาค่าก่อสร้างป้ายโครงการสวนสาธารณะเฉลิมพระเกียรติ เนื่องในโอกาสมหามงคล  
 พระราชพิธีบรมราชาภิเษก

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0810.3/ว 4095 ลงวันที่ 10 กรกฎาคม ๒๕๖๒

สิ่งที่ส่งมาด้วย รายการประมาณราคาค่าก่อสร้างป้ายโครงการสวนสาธารณะเฉลิมพระเกียรติฯ จำนวน ๑ ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งจังหวัดประสานอำเภอดำเนินการจัดพิธีเปิดการดำเนินโครงการเพิ่มสวนหย่อม/สวนสาธารณะให้แก่ชุมชน ระดับอำเภอ (Kick off) อำเภอละ 1 แห่ง พร้อมกันทุกอำเภอ ในวันอาทิตย์ที่ ๒๘ กรกฎาคม ๒๕๖๒ และให้สวนหย่อม/สวนสาธารณะที่ผ่านการพิจารณาคัดเลือกของคณะกรรมการฯ ระดับอำเภอติดตั้งป้ายโครงการสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก สำหรับประมาณราคาค่าก่อสร้างป้ายจะแจ้งให้ทราบภายหลัง นั้น

กรมส่งเสริมการปกครองท้องถิ่น ขอเรียนว่า กรมส่งเสริมการปกครองท้องถิ่นได้รับรายการประมาณราคาค่าก่อสร้างป้ายโครงการสวนสาธารณะเฉลิมพระเกียรติ เนื่องในโอกาสมหามงคลพระราชพิธี  
บรมราชาภิเษกจากกรมโยธาธิการและผังเมืองแล้ว คิดเป็นราคาค่าก่อสร้างเป็นเงินทั้งสิ้น 233,000 บาท (สองแสนสามหมื่นสามพันบาทถ้วน) รายละเอียดปรากฏตามสิ่งที่ส่งมาด้วย ทั้งนี้ สามารถดาวน์โหลดสิ่งที่ส่งมาด้วยทางเว็บไซต์กรมส่งเสริมการปกครองท้องถิ่น หัวข้อ “หนังสือราชการ” หรือทาง QR Code ท้ายหนังสือนี้

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น



กรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

โทร. ๐ ๒๒๔๑ ๙๐๐๐ ต่อ 4๑๐๔ โทรสาร ๐ ๒241 6930

ผู้ประสานงาน นางสาวธนัญญา ถามถ้วน โทร. ๐ ๒๒๔๑ ๙๐๐๐ ต่อ 4๑๐๔

องค์กรปกครองส่วนท้องถิ่นจัดบริการสาธารณะตามมาตรฐานไม่น้อยกว่าร้อยละ 70

ได้อย่างทั่วถึง เพื่อให้ประชาชนมีคุณภาพชีวิตที่ดี ภายในปี 2565